În termeni reali, soldul s-a redus cu 2,1% față de februarie 2023.
Comparativ cu ianuarie 2024, în februarie creditarea privată s-a diminuat cu 0,2% (-1,0 la sută în termeni reali).
Componenta în lei a crescut cu 5,5% față de perioada similară din 2023 (-1,6% în termeni reali), la 263 miliarde lei, iar componenta în valută exprimată în lei cu 3,7% (2,7 la sută în cazul exprimării indicatorului în euro), la 120 miliarde lei.
Din volumul total al creditelor în lei, împrumuturile acordate populatiei s-au majorat an la an cu 5,4%, la 153 miliarde lei, iar cele ale companiilor cu 5,7%, la 109 miliarde lei.
În cazul creditelor în valută, cele acordate populației s-au redus cu 14,2%, la 20 miliarde lei, iar cele pentru companii au avut un plus de 8,4%, la 99 miliarde lei.
Creditul guvernamental a înregistrat o creştere în luna februarie 2024 cu 9,2% faţă de luna ianuarie 2024, până la 218 milairde lei. În raport cu februarie 2023, acesta s-a majorat cu 25,3% (16,9 la sută în termeni reali). Acesta include creditul acordat administraţiilor publice (administraţia centrală, administraţiile locale, administraţiile sistemelor de asigurări sociale) în sumă de 44 miliarde lei, precum şi titlurile de natura datoriei deţinute, emise de aceste sectoare instituţionale în sumă de 174 miliarde lei (solduri la 29 februarie 2024).
Depozitele rezidenților au crescut cu 1,4% faţă de luna anterioară, până la nivelul de 582 miliarde lei, iar faţă de aceeaşi perioadă a anului anterior s-au majorat cu 11,6% (4,1 la sută în termeni reali).
Depozitele în lei, cu o pondere de 70% în totalul depozitelor clienţilor neguvernamentali, au crescut cu 1,8% faţă de luna ianuarie 2024, până la 408 miliarde lei. Comparativ cu luna februarie 2023, acestea s-au majorat cu 17,5% (9,6 la sută în termeni reali).
Depozitele în lei ale populaţiei au crescut cu 21,9% (13,7 la sută în termeni reali) faţă de februarie 2023, până la 223 miliarde lei.
Depozitele în lei ale altor sectoare (societăţi nefinanciare şi instituţii financiare nemonetare) s-au majorat cu 12,5% (5,0 la sută în termeni reali), la 184 miliarde lei.
Depozitele în valută ale rezidenţilor, exprimate în lei, au rămas neschimbate (-1,0 la sută, în cazul exprimării indicatorului în euro), la nivelul de 174 miliarde lei.
Masa monetară în sens larg (M3) a înregistrat la sfârşitul lunii februarie 2024 un sold de 677 miliarde lei. Aceasta a crescut cu 1,3 la sută (0,5 în termeni reali) faţă de luna ianuarie 2024, iar în raport cu februarie 2023 s-a majorat cu 10,7 la sută (3,3 la sută în termeni reali).
Numerarul aflat în circulatie se ridică la 111 miliarde lei, în creştere cu 8,3% fată de februarie 2023.
(sursa: Mediafax)